**Jeseň pani bohatá...**

**Jeseň nám už ukázala svoju čarokrásnu silu a pestrými farbami vymaľovala prírodu. Ani nás to nenechalo chladnými a na jej počesť sme tvorili. Aké básne o jeseni vytvorili žiaci 5.A? Posúďte sami....**

**PaedDr. Tatiana Pardelová**

**Zábavná jeseň**

Vietor fúka od severu,

prináša nám radosť veru.

Šarkana si púšťame,

po kopcoch s ním beháme.

Smejeme sa juchuchu,

že nám letí do vzduchu.

A voláme ajajaj,

šarkana nám neťahaj!

Vtáčiky sa sťahujú,

lebo jeseň je už tu.

Listy spievajú pestrými farbami,

v záhrade sme pozbierali plody aj my.

Hrušky, slivky, jablká,

zbierame do klobúka.

Máme toho plnú misu, neviem, či to zjeme,

zavoláme babku, dedka a máme to vybavené.

autor: Adela Pardelová 5.A

**Jeseň**

Lístok padá sem i tam,

na koho si pozor dá?

Zavolá nám pestrofarebnú jeseň,

ktorú teraz trápi pieseň.

Maľuje si lístky dozlata

bude z toho dobrá výplata.

Pani jeseň nevie, kde má farbičky,

hádam sa jej nedali hneď do krabičky.

Spomenie si hneď,

veď jej ich zožral medveď.

Odkiaľ zoberie farbičky?

Požičia si od Aničky.

Anička má krabičku,

požičia jeseni aj farbičku.

Anička ju rada má,

Tak jej tú farbičku dá.

Jeseň sa raduje

a pritom si krásne pospevuje.

Už sa končí básnička,

až sa mi rozhoreli líčka.

autor: Slávka Facunová 5.A

**Naša pestrá jeseň**

Vietor silno fúkol,

až Viktor skríkol.

Viktor sa čuduje,

že ho vietor okrikuje.

Vietor mu oznamuje,

že sa s ním jeseň raduje.

Preto, že ju on miluje,

krásny pohľad na nich je.

Jeseň si spieva,

lebo sa už stmieva.

Ráno skoro vstáva,

lebo si oči otvára.

Farbičky a krabičky do košíka dáva,

bude z toho veľká sláva.

Zlaté lístky na zem dáva

a s ostatnými sa pohráva.

Táto naša jeseň,

má už novú báseň.

Ústam dala zvonec

a našej básničky je koniec.

autor: Samuel Stas 5.A